Rakastavaisten viini (1934)
Tänä päivänä ihmeellinen
 on kirkkaus ilmojen sinen!
 Hepo viinin meillä nyt on,
 hepo suitseton, satulaton!

 Kuin enkelit, joissa palaa
 iankaikkinen kuume salaa,
 läpi ilmojen sinertäväin
 me lennämme ihmettä päin!

 Utupyörteen siivittäminä,
 ajatuksen vauhdilla näin,
 unihoureessa, päihtyvinä,

 sisar, liidämme vierekkäin
 levähdyksettä, maltittomasti
 paratiisini portille asti!

Charles Baudelaire
Kaarlo Sarkia
Runot